वाम गठबन्धनले बहुमतको सरकार निर्माण गरी देशलाई सुशासन र समृद्धितर्फ अगाडि बढाउने अवसर पाएको छ जो विगतमा नेपाली कांग्रेसले मात्र पाएको थियो तर त्यसको सही सदुपयोग गर्न सकेन। यो ऐतिहासिक अवसर सदुपयोग गर्न सकेनन् भने अर्को यस्तै अवसर पाउन ठूलो संघर्ष गर्नुपर्नेछ। अहिले वाम गठबन्धन ‘गर या मर’ कै अवस्थामा छन्। गठबन्धन बनाएर निर्वाचनमा होमिएको यो गठबन्धन राजनीतिक हिसाबले नयाँ परीक्षण हो। वाम पार्टीको अबको पाँच वर्षको कामले नै उसको पाँच वर्षपछिको बाटो निर्धारण गर्नेछ। हिजो हामी कहाँ कहाँ चुक्यौं त्यसको मूल्याङ्कन गर्दै देश सुशासन र समृद्धिको बाटोमा हिँड्नु अहिलेको आवश्यकता हो।
